Aminu Sule Garo
Aminu Sule Garo (an haife shi a shekara ta 1962) ɗan siyasan Nijeriya ne kuma ɗan kasuwa.  An zabe shi a matsayin Sanatan Kano ta Arewa a watan Afrilu na shekara ta 2007, amma aka soke zaben nasa a watan Disambar shekara ta 2007 bisa dalilin rashin cancantar da ake bukata.

Bayan Fage 
An haifi Aminu Sule Garo a garin Garo, karamar hukumar Kabo, jihar Kano, Najeriya a shekara ta 1962. Mahaifinsa shi ne marigayi hamshakin attajirin nan na Kano Alhaji Sule Galadima Garo. Ya halarci Kwalejin Fasaha ta Wudil don karatun sakandarensa kuma ya zaɓi kada ya ci gaba da karatun boko don neman kasuwanci. Ya fara kasuwanci a matsayin darektan a Sule Galadima & Sons Limited, daga inda ya tashi zuwa sama shugaban da babban jami'in Amaco Galadima Nigeria Limited. Ya kasance shugaban kamfanin Inbestment & Properties Limited na Jihar Kano, har zuwa lokacin da ya yi murabus a shekara ta 2006 saboda burinsa na sanata. Ya kuma zauna a hukumar wasu kamfanoni, daya daga cikinsu shi ne Ja'iz International PLC.  Aminu Sule Garo Musulmi ne mai kishin addini kuma yana auren Fatima (Balaraba), wacce jika ce ga Marigayi Firimiyan Arewacin Najeriya, Sir Ahmadu Bello Sardaunan Sakkwato . Yana da yara hudu.

Harkar siyasa 
An zabi Garo a matsayin dan majalisar wakilai daga shekara ta 1992 zuwa shekara ta 1993 karkashin kungiyar National Republican Convention NRC sannan daga shekara ta 1995 zuwa shekara ta 1996, karkashin United Nigeria Congress Party, UNCP karkashin jagorancin Ambassador Isa Mohammed Argungu MFR a matsayin shugaban kasa, Bode Olajumoke Mataimakin Shugaban Kasa kuma Jagoran Jam’iyyar na kasa shiyyar Arewa maso Yamma Abdullahi Aliyu Sumaila, Garo ya wakilci mazabar Kabo / Gwarzo a lokacin shugabancin Janar Janar Ibrahim Babangida da Sani Abacha .  A watan Fabrairun shekara ta 2007, aka gayyaci Aminu Sule Garo don ya bayyana a gaban kwamitin Gwamnatin Tarayya da ke bincike kan zargin cin hanci da rashawa.  A watan Afrilun shekara ta 2007, an zabe shi a matsayin sanata mai wakiltar Kano ta Arewa a kaanazararkashin Jam’iyyar All Nigeria Peoples Party (ANPP). A watan Disamba na waccan shekarar, biyo bayan kalubalantar dan takarar jam’iyyar Peoples Democratic Party (PDP), Sanata Bello Hayatu Gwarzo, aka soke zaben nasa bisa hujjar cewa bashi da cikakkiyar cancantar ilimi kuma Hayatu ya maye gurbinsa.

Manazarta